section_heading: Životopis
paragraph_text: Liberalni kralj (Luj Filip) bio je na vlasti već gotovo devet godina, kada je protuliberalni otac Pie je započeo svoju pastirsku službu u Chartresu. U svojoj drugoj godini svećeništva, Pie je osuđen zbog korizmene propovijedi, tvrdeći superiornost kršćanstva i kršćanskog života nad liberalnim alternativama. 4. siječnja 1843. godine, biskup Montale, imenovao je Piea njegovim generalnim vikarom. Propovijedavši devetnicu u čast Uznesenja Djevice Marije, 1846., za glavnu temu je uzeo čovjekovu dužnost da se vrati Bogu. Tim propovijedima je čvrsto osudio Francusku revoluciju, koja je ustvrdila koncepciju društva, koje se temelji na čovjekovom, a ne božanskom suverenitetu.